André Masséna

André Masséna, Rovigoko lehen dukea, Esslingeko lehen printzea (Andrés Masséna jaioa; Niza, Sardiniako Erresuma, 1758ko maiatzaren 16a - Paris, 1817ko apirilaren 4a) frantziar militar bat izan zen Frantziako Iraultzako Gerretan eta Napoleondar Gerretan. Napoleonek sortutako lehen 18 Inperioko mariskaletako bat izan zen. "Garaipenaren haur maitia" ("L'Enfant chéri de la Victoire") ezizenarekin jaso zuen.

Hamahiru urterekin, merkataritza-ontzi batean ontziratu zen. Lau urtez nabigatzen egon ondoren, 1775ean Frantziako armadan sartu zen. 1793an jeneral bihurtu zen eta Italiako kanpainan parte hartu zuen. 1799an errusiarren eta austriarren aurka borrokatu zen Suitzan. 1804an mariskal izendatu zuten eta 1808an Rovigoko dukea.

1809an Bostgarren Koalizioko Gerran parte hartu zuen. Eckmühl, Essling eta Wagramgo guduetan parte hartu zuen. Iberiar Penintsulako Gerran Portugalgo Armadaren buru izan zen. Wellingtonek hainbat aldiz garaitu zuen eta Auguste de Marmontek ordezkatu zuen.

Kategoria:Nizarrak
Kategoria:Frantziako mariskalak
Kategoria:Frantziako noblezia
Kategoria:Napoleondar Gerretako militarrak
Kategoria:Frantziako pareak
Kategoria:Tuberkulosiak hildakoak
Kategoria:Hargin beltzak